                                                                                                APROBAT PRIMAR                                             

EC. NISTOR RADU FLOREA

REGULAMENT
privind deţinerea, creşterea şi circulaţia animalelor  domestice şi de companie

pe raza Municipiului Săcele


DISPOZIŢII GENERALE 

Art. 1. 


1) Persoanele fizice şi juridice proprietare sau deţinătoare de animale domestice şi / sau de companie, de rasă ori cu origine necunoscută care dezvoltă sau nu activităţi de creştere şi comercializare, răspund pentru aplicarea şi respectarea întocmai a legislaţiei în vigoare în vederea asigurării şi garantării sănătăţii, protecţiei animalelor şi mediului  înconjurător.

2) Prezentul Regulament, statuează măsurile necesare şi obligatorii pentru asigurarea condiţiilor de viaţă de către deţinătorii de animale domestice şi de companie din Municipiul Săcele;


3) În sensul prezentului regulament, prin deţinător de animale se înţelege proprietarul, persoana care deţine cu orice titlu valabil, precum şi orice persoană fizică  sau juridică în îngrijirea căreia se află animalul;

4) Prevederile prezentului regulament au la bază următoarele acte normative :


- O.M.S.  nr. 536 / 1997 - pentru aprobarea Normelor de igienă şi a recomandărilor privind mediul de viaţă al populaţiei,  cu modificările ulterioare;

- Legea nr. 205 / 2004 - privind protecţia animalelor;


- Legea nr. 60 / 2004, republicată, cu modificările şi completările ulterioare;


- O.U.G. nr. 55 / 2002 - privind regimul de deţinere a câinilor periculoşi şi / sau agresivi;


- O.U.G. nr. 195 / 2005 - privind protecţia mediului; 

- Legea nr. 50 / 1991, republicată, cu modificările şi completările ulterioare;


- Legea nr. 61 / 1991, republicată , cu modificările şi completările ulterioare, pentru sancţionarea unor norme de convieţuire socială, a ordinii şi liniştii publice;


- O.G. nr. 2/ 2001- privind regimul juridic al contravenţiilor.
CAPITOLUL I  - Condiţii pentru cresterea animalelor domestice

Art. 2. 
  Deţinătorii de animale domestice au următoarele obligaţii :


1) de a avea un comportament lipsit de brutalitate, de a asigura condiţiile elementare necesare scopului pentru care sunt crescute;


2) de a asigura aplicarea normelor sanitar-veterinare şi de igienă privind adăpostirea, hrănirea, îngrijirea, reproducţia , exploatarea şi protecţia animalelor;


3) de a asigura animalelor, în funcţie de nevoile etologice, specie, rasă, vârstă şi categorie de producţie, următoarele : 


- un adăpost corespunzător;

          - hrană şi apă suficiente;


- posibilitate suficientă de mişcare;


- îngrijire şi atenţie;


- asistenţă medicală.

 conform normelor minimale prevăzute de legislaţia în vigoare;

4) să efectueze dezinfecţia şi deratizarea adăposturilor pentru animale, cel puţin o dată la 6 luni;

5) să declare la Registrul agricol animalele pe care le deţin şi să le aplice semne de individualizare prin dangalizare sau implantarea de microcipuri conform Legii     nr. 389 / 2005  şi Legii nr. 205 / 2004;


6) să vaccineze animalele pentru prevenirea răspândirii epizotiilor conform Legii nr. 205 / 2004 si a Legilor si normelor sanitar veterinare in vigoare

Art. 3 

1) Amplasarea adăposturilor se va face în conformitate cu art. 16, cap. I din O.M.S. nr. 536 / 1997, numai în baza autorizaţiei de construcţie, conform Legii nr. 50 / 1991, republicată şi completată.


Distanţa minimă faţă de locuinţele învecinate este de 10 m. Această distanţă este valabilă dacă nu este stabilită alta, prin studiu de impact si se exploateaza incat sa nu produca poluarea mediului si disconfort cetatenilor

2) Adăposturile trebuie să îndeplinească următoarele condiţii în conformitate cu Ordin nr. 76 / 1979:

a) terenul să fie salubru, cu structura uniformă şi permeabilă, neinundabil, iar nivelul solului să se situeze cu cel puţin 0,5 m deasupra nivelului maxim posibil al apelor freatice;


b) zona de amplasare a adăpostului trebuie să fie lipsită de factori nocivi: fum, pulberi, gaze toxice, mirosuri neplacute;


c) fundaţia trebuie să fie construită astfel încât să evite infiltrarea dejecţiilor sau                                                               

apelor uzate din adăposturi şi a apelor meteorice din exterior;


d) pardoseala să fie construită din materiale rezistente la uzura fizică şi chimică                                                            şi cu oarecare grad de elasticitate. Pardoseala trebuie să fie cu 20-25 cm deasupra

solului, având sub stratul de uzură un strat de nisip şi pietriş, în grosime de 50 cm pentru întreruperea ascensiunii capilare a apei, de asemenea să fie protejată împotriva rozătoarelor şi cu o înclinaţie de până la 3 % în funcţie de specia şi categoria animalelor;


e) pereţii exteriori se vor construi astfel încât să rămână uscaţi, să fie rezistenţi şi cu suprafaţa interioară netedă si dezinfectabila

f) suprafaţa de adăpost necesară (în mp / cap de animal)



- cabaline, bovine...........................1,79 - 4,50 mp



- porcine .........................................1,20 - 2,95 mp



- ovine .............................................0,30 - 1,80 mp



- păsări ............................................15 - 17 capete / mp


g) sursa de apă trebuie să asigure necesarul minim pentru fiecare categorie de animale. Condiţiile  de potabilitate sunt stabilite prin STAS  1342 / 1977;

h) dejecţiile de animale şi apele reziduale să nu fie dirijate spre şanţuri, canale deschise, pâraie şi ape stătătoare;


i) evacuarea dejecţiilor din adăposturi se face prin canale închise, amenajate în acest scop, în fose speciale, astfel:



- fosa va fi dimensionată în funcţie de numărul de animale existente;



- fosa va fi obligatoriu betonată, eliminând orice fel de infiltrare a dejecţiilor în sol;



- acoperirea fosei se va face cu un capac etanş, care să nu permită poluarea mediului cu larve, insecte şi miros neplăcut;


- golirea  foselor se va face prin vidanjare cu utilaj specializat, iar depozitarea dejecţiilor si a gunoiul de grajd se va face într-o staţie de epurare a unei unităţi specializate în creşterea animalelor şi păsărilor de curte în baza unui contract încheiat între proprietarul de animale şi / sau  păsări de curte şi unitatea respectivă, dacă nu este folosit ca îngrăşământ pe un teren proprietate sau cu contract pe alte terenuri

Art. 4. 
Pe raza Municipiului Săcele, se interzice :
1)circulaţia animalelor pe DN 1A care tranzitează localitatea precum şi pe arterele din municipiu pe care sunt interdicţii în acest sens prin semne de circulaţie;
 Deplasarea se face pe arterele stabilite mai jos si pe baza autorizatiei emise de registru agricol din Primaria mun. Sacele (unde exista evidenta animalelor)

 Se accepta  traversarea DN1A in zona str. Bolnoc, Bereczki Anna, Ciucas, Avram Iancu, Noua, Gh Doja, Martin Luther, Viitorului bl. 35-36

2) păşunatul pe domeniul public sau privat al municipiului (parcuri, zone verzi, malul râurilor, etc.) pe loturile proprietate particulară dacă nu există contract în acest sens, pe terenuri producătoare de culturi indiferent de natura proprietăţii, în zonele de protecţie sanitară, în zonele declarate arii protejate ale naturii precum şi în alte zone de agrement;

3) deplasarea animalelor spre locurile de păşunat autorizate de Primăria Municipiului Săcele (izlazuri) sau loturile personale, neînsoţite; de asigurarea curateniei  domeniului public ca urmare a deplasării răspunde însoţitorul animalelor domestice;
4) prezenţa la manifestări cultural-tradiţionale fără autorizaţie emisă de Primărie, la cererea celor interesaţi;

5) creşterea animalelor în incinta rampelor de gunoi sau în locuri care prezintă pericol de îmbolnăvire;

6) creşterea animalelor de orice fel în alte locuri decât cele amenajate în acest scop pe terenul proprietate privată, amplasate la o distanţă corespunzătoare de locurile                                                             

sau construcţiile de interes public (minim 10m), cu respectarea normelor sanitar-veterinare, fara sa produca poluarea mediului inconjurator sau disconfort vecinilor;

7) depozitarea sau abandonarea gunoiului de grajd în spaţii deschise ,  în aproprierea locuinţelor individuale sau alte construcţii de interes public sau privat; altele decat proprietatea proprie

8) evacuarea dejecţiilor şi a apelor reziduale rezultate din igienizarea adăposturilor în canale deschise pârâuri, râuri, pe domeniul public (şanţuri, drumuri, căi de acces, alei, etc.) sau către proprietăţile particulare;


9)  abandonarea si/sau eliberarea animalelor aflate în proprietate şi îngrijire pe domeniul public sau privat 
         10)  aruncarea de catre orice persoana fizica sau juridica a cadavrelor de animale sau pasari pe domeniul public sau privat al municipiului Sacele.Cadavrele se vor preda la firma specializata in neutralizarea deseurilor de origine animala in urma informarii serviciului specializat din primaria municipiului Sacele si a medicului veterinar concesionar al Circumscriptiei Sanitar -veterinare -Sacele
CAPITOLUL II - Condiţii privind deţinerea animalelor de companie

Art. 5 
 Cetăţenii care deţin câini sau pisici precum şi alte animale de companie aşa cum sunt denumite de Legea nr. 60 / 2004 sunt obligati să ia toate măsurile pentru menţinerea animalelor într-o perfectă stare de sănătate şi în condiţii de zooigienă adecvate; să deţină carnet de sănătate eliberat de un medic veterinar concesionar al Circumscriptiei Sanitar-veterinare- Sacele

Art. 6. 
1)  Deţinătorii animalelor de companie ţinute în aer liber trebuie să respecte normele sanitar-veterinare în vigoare;

2) Pentru limitarea mişcării câinilor ţinuţi în aer liber se va asigura un adăpost individual construit în funcţie de necesităţi, dispus într-un padoc împrejmuit

3) Pentru evitarea riscurilor unor accidente, a montelor necontrolate şi a transmiterii bolilor, câinii care nu sunt legaţi sau care nu sunt ţinuţi într-un adapost individual  nu vor fi lăsaţi liberi în incinta proprietăţii fără a se asigura o ingradire corespunzatoare si care sa nu permita evadarea acestora
Art. 7
 Este interzisă creşterea şi amplasarea  de adăposturi pentru câini şi pisici pe spaţiile verzi din jurul spatiilor de locuit sau în alte locuri de pe domeniul public fără acordul autorităţii publice locale şi cu îndeplinirea procedurilor prevăzute de lege pentru ocuparea domeniului public / privat al municipiului.
Art. 8
 Cetăţenii care locuiesc în apartamente pot creşte şi întreţine câini şi pisici detinand carnete de sănătate pentru fiecare animal si pe care trebuie sa-l prezinte la solicitarea vecinilor, a organelor sanitar veterinare si a altor organisme de control abilitate
Art. 9
Proprietarii  apartamentelor pot stabili  măsurile pentru păstrarea ordinii şi liniştii pe scara blocului pentru detinatorii de animale de companie.In cazul in care detinatorii de animale cauzeaza neplaceri sau deranjeaza atat fonic cat si igienic proprietarii apartamentelor , acestia pot solicita masuri de inlaturare a cauzelor sau chiar interzicerea detinerii animalelor 
Art. 10
 Deţinătorii de animale de companie proprietari de apartamente , au obligaţia de a lua măsurile necesare pentru a preveni murdărirea sau deteriorarea spaţiilor de                                                                 folosinţă comună (holuri, scări, spaţii verzi) iar dacă acest lucru s-a produs, să efectueze curăţenia, dezinfecţia şi refacerea spaţiilor deteriorate şi plata daunelor la  asociaţiile de proprietari.

Art. 11 


1) Se interzice plimbarea animalelor de companie de orice talie în parcuri şi locuri de joacă special amenajate pentru copii;

2) Se interzice lăsarea câinilor de companie să pătrundă în aranjamentele florale şi spaţiul verde amenajat pe domeniul public sau privat al Municipiului Săcele.

Art. 12


1) Se interzice lăsarea în libertate a animalelor de companie pe domeniul public de către proprietarii acestora. În timpul plimbării animalelor de companie pe domeniul public, indiferent  de talie şi rasă, aceştia vor fi purtaţi obligatoriu în lesă;

2) Proprietarilor sau deţinătorilor câinilor de companie de talie mijlocie sau mare, precum şi a acelor din categoria periculoşi sau agresivi, le este interzisă plimbarea câinilor pe domeniul public sau privat fără lesă şi botniţă.
Art. 13  
Proprietarii sau deţinătorii  animalelor de companie au obligaţia să aibă asupra lor carnetul de sănătate al animalului, iar în timpul plimbării , măturică, pungă PVC şi mănuşi în vederea colectării dejecţiilor fiziologice. După colectare punga va fi închisă etanş şi depusă în europubela cea  mai apropriata.
Art. 14  

1) Se interzice intrarea persoanelor însoţite de câini, pisici sau alte animale de companie în magazine, instituţii de învăţământ, sănătate sau alte instituţii publice precum şi în mijloace de transport în comun, dacă această interdicţie este semnalizată. Fac excepţie de la această regulă câinii agenţilor MAI, MApN şi Poliţiei Comunitare aflaţi în misiune, precum şi a persoanelor nevăzătoare;


2) Plimbatul câinilor se face numai în zonele care nu sunt semnalizate corespunzător cu indicatoare -accesul animalelor interzis –

3) Administratorul spaţiului public  are obligaţia să semnalizeze corespunzător interdicţia.

Art. 15 
 Pe raza Municipiului Săcele este interzis ca animalele domestice sau de companie să fie folosite pentru: 



- cerşetorie în scopul obţinerii de foloase necuvenite;



- organizarea de lupte între animale ;
                             CAPITOLUL III - Răspunderi şi sancţiuni

Art 16


Proprietarii de animale domestice si/sau de companie sunt obligati sa fie arondati la o unitate sanitar veterinara autorizata.

Sunt obligaţi să prezinte organelor de control (Primărie, Poliţie veterinara, etc.) carnetele de sanatate ale animalelor. 


 Sunt obligaţi să permita personalului sanitar veterinar verificarea stării de sănătate a animalelor din gospodărie şi să-l sprijine în efectuarea operaţiunilor sanitar-veterinare. 
Art. 17  
Următoarele fapte constituie contravenţie, dacă nu au fost săvârşite în astfel de condiţii încât potrivit legii penale, să fie considerate infracţiuni şi se sancţionează după cum urmează:


1) Cu amendă de la 150 - 250 lei pentru încălcarea prevederilor art. 11,  pct. 1,2; art. 14, pct. 1, 2;


2) Cu amendă de la 250 - 300 lei pentru încălcarea prevederilor art. 2,             pct. 1, 2 ,4, 5, 6 ; art. 7; art. 8; art. 12, pct. 1,2;                                                

3)  Cu amendă de la 300 - 500 lei pentru încălcarea prevederilor art. 2, pct. 3;   art. 3,pct 1,2; art. 4,  pct. 1,2,3,4,5,6, 7, 8, 9, 10; art. 13; art. 15.
Art. 18

1) Animalele domestice care fac obiectul art. 4, pct.1, 2, 3, 4, 5, 6 vor fi ridicate şi supuse unui regim tip Obor, pentru eliberarea cărora se vor achita următoarele taxe: 
	Nr. crt.
	Categoria de animale 
	Taxa de obor

            - lei-
	Obs.

	1
	Cabaline adulte
	250
	

	2
	Tineret cabalin
	150
	

	3
	Bovine adulte
	250
	

	4
	Tineret bovin
	150
	

	5
	Ovine şi caprine
	50
	

	6
	Ovine tineret
	25
	


2) În cazul în care pentru animale nu se plăteşte taxa în 24 ore, se percepe o taxă de întreţinere pe zi astfel:
  -cabaline şi bovine adulte   - 40 lei

  -cabaline şi bovine  tineret  - 25 lei

  -ovine                                  -10  lei
3) Animalele care nu se ridică de la ,,Obor” în termen de 3 zile calendaristice          (72   ore) vor fi scoase la licitaţie potrivit legii sau sacrificate prin abatoare autorizate.
4) Se va face examinarea sanitar veterinara  la luarea in evidenta si la eliberarea animalelor

4) Eliberarea animalelor se va face după plata taxelor menţionate  . Plata luării în evidenţă şi a consultului veterinar se suportă de proprietar.
Art. 19

1) Contravenţia se constată printr-un proces-verbal încheiat de persoanele denumite în mod generic "agent constatator".

2) Pot fi agenţi constatatori : persoanele împuternicite în acest scop de Primarul Municipiului Săcele  şi Poliţia Comunitară.

Art. 20 
În aplicarea sancţiunilor cu amendă se au în vedere  prevederile                   O.G. nr. 2 / 2001 cu modificările şi completările ulterioare, privind regimul juridic al amenzilor.
 Contravenientul poate achita in termen de 48 ore de la comunicarea  procesului verbal jumătate din cuantumul amenzii stabilite în procesul verbal şi  prevăzute în prezentul regulament.
Prezentul regulament isi gaseste aplicabilitatea la art.3,  art.18, in termen de 6 luni de la intrarea in vigoare a HCL ; celelalte articole avand valabilitate in termen de o saptamana de la aprobarea HCL

                                                                               INSP. FIROIU MARIANA
PAGE  
7

